দক্ষিণ আফ্ৰিকাৰ ডাৰবানত ২৯ নৱেম্বৰৰ পৰা অনুষ্ঠিত হোৱা নৱম কমনৱেলথ কাৰাটে চেম্পিয়নশ্বিপত বৰপেটাৰ নিচাদ আলীয়ে ফাইনেলত প্ৰৱেশ কৰিবলৈ সক্ষম হৈছে।
বৰপেটা জিলাৰ প্ৰতিভাৱান কাৰাটে খেলুৱৈ গৰাকীয়ে শনিবাৰ অৰ্থাৎ ১ ডিচেম্বৰত অনুষ্ঠিত প্ৰতিযোগিতাখনৰ ৭৬ কেজি শাখাত বিপক্ষৰ খেলুৱৈক পৰাভূত কৰি ফাইনেলত প্ৰৱেশ কৰিবলৈ সক্ষম হয়।
বিশ্ব কাৰাটে ৰেংকিং জুনিয়ৰৰ ২৬ তম স্থানপ্ৰাপ্ত নিচাদ আলীয়ে আজি প্ৰতিযোগিতাৰ ফাইনেল খেলত দক্ষিণ আফ্ৰিকাৰ খেলুৱৈৰ বিৰুদ্ধে প্ৰতিদ্বন্দ্বিতা আগবঢ়াব বুলি জানিব পৰা গৈছে।
উল্লেখযোগ্য যে বৰপেটা টাউনৰ আজাদ নগৰৰ বাসিন্দা হাচমত আলী আৰু নিলোফাৰ বেগমৰ পুত্ৰ নিচাদ আলীয়ে বিভিন্ন ৰাজ্যিক, ৰাষ্ট্ৰীয় তথা আন্তঃৰাষ্ট্ৰীয় কাৰাটে প্ৰতিযোগিতাত পদক লাভ কৰি নিজৰ প্ৰতিভা উজ্বলাই তুলিবলৈ সক্ষম হৈছে। কাৰাটে চেম্পিয়নত নিচাদ আলীয়ে তৃতীয় বাৰৰ বাবে ভাৰতীয় দলক প্ৰতিনিধিত্ব কৰিছে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
